open-index/open-wikipedia-markdown huggingface dataset:
சு. தமிழ்ச்செல்வி

**சு. தமிழ்ச்செல்வி** (பிறப்பு: மே 4, 1971) தமிழ் எழுத்தாளர் ஆவார். இவரின் முதல் படைப்பான 'மாணிக்கம்' சிறந்த நாவலுக்கான தமிழக அரசின் விருதைப் பெற்றது.

## வாழ்க்கை
தமிழ்ச்செல்வி திருவாரூர் மாவட்டத்தில் கற்பகநாதர்குளத்தில் 1971ஆம் ஆண்டு மே மாதம் 4-ஆம் நாள் பிறந்தார். இவருடைய தந்தை சுப்பிரமணி ஓமியோபதி மருத்துவராகப் பணியாற்றியவர். தாயார் முத்துலட்சுமி ஆசிரியராகப் பணியாற்றி வருகிறார். திருத்துறைப்பூண்டியில் தனது ஆசிரியர் பயிற்சியை முடித்து கற்பகநாதர் குளத்தில் தான் பயின்ற பள்ளியிலேயே ஆறு வருடம் ஆசிரியராகப் பணியாற்றினார். அஞ்சல் வழியில் பி. லிட்., முதுகலைப் பட்டங்களையும் பெற்றார். இவர் எழுத்தாளர் கரிகாலனை மணம் செய்து கொண்டார். தற்போது கடலுார் மாவட்டம் கோ. ஆதனுார் ஊராட்சி ஒன்றிய துவக்கப் பள்ளி தலைமையாசிரியையாகப் பணிபுரிகிறார்.

## எழுத்துப் பணி
### நாவல்கள்
* மாணிக்கம் (2002)
* அளம்( 2002)
* கீதாரி( 2003)
* கற்றாழை ( 2005)
* ஆறுகாட்டுத்துறை(2006)
* கண்ணகி (2008)
* பொன்னாச்சரம் ( 2010)

### சிறுகதைகள்
* சாமுண்டி (2006)
* சு.தமிழ்ச்செல்வி சிறுகதைகள் ( 2010)

## பரிசுகளும் சிறப்புகளும்
* தமிழ் வளர்ச்சித் துறை, சிறந்த புதினம் ("மாணிக்கம்") விருது, 2002
* தமிழ்நாடு முற்போக்கு எழுத்தாளர் விருது, புதினம்- "கற்றாழை"
* கலைஞர் பொற்கிழி விருது (தென்னிந்திய புத்தக விற்பனையாளர்கள் மற்றும் பதிப்பாளர்கள் சங்கம்)
* விளக்கு விருது 2022

## மேற்கோள்கள்

பகுப்பு:தமிழக எழுத்தாளர்கள்
பகுப்பு:தமிழ்நாடு அரசு விருது பெற்ற எழுத்தாளர்கள்
பகுப்பு:திருவாரூர் மாவட்ட மக்கள்
பக்மின்ஸ்டர்ஃபுலரின்

**பக்மின்ஸ்டர்ஃபுலரின்** என்பது C60ஐ வாய்ப்பாடாகக் கொண்ட ஒரு புலரின் சேர்மம் ஆகும். இதன் மூலக்கூறு ஒரு காற்பந்தைப் போன்ற கூண்டாகத் தோற்றமளிக்கும். இம்மூலக்கூறில் இருபது அறுகோணிகளும் பன்னிரண்டு ஐங்கோணிகளும் இருக்கும். இவற்றின் மூலைகளில் ஒவ்வொரு கார்பன் அணு காணப்படும். இதனை ஹரோல்ட் குரோடோ, ஜேம்ஸ்.ஆர்.ஹீத், சீன் ஓ பிரையன், ரொபர்ட் கேர்ல் மற்றும் ரிச்சர்ட் ஸ்மல்லி ஆகியோர் 1985 ஆம் ஆண்டு ரைஸ் பல்கலைக்கழகத்தில் உருவாக்கினர். இதற்காக குரோடோ, கேர்ல் மற்றும் ஸ்மல்லி ஆகியோருக்கு 1996ஆம் ஆண்டு வேதியியலுக்கான நோபல் பரிசு கிடைத்தது. இதுவே இயற்கையில் அதிகமாகக் காணப்படும் புலரீன் மூலக்கூறாகும். ஏனெனில் இதனை அடுப்புக் கரியில் அவதானிக்க முடியும். இதன் கண்டறிதலானது வேதியியலில் புலரின் பற்றிய ஆய்வுகளுக்கு வித்திட்டது.

## பெயரீடு
இதன் பெயரானது கண்டுபிடிப்பாளரும் எதிர்காலத்தைப் பற்றி விவரிப்பவருமான பக்மின்ஸ்டர் புலருக்கு கௌரவம் அளிக்கும் முகமாக இடப்பட்டுள்ளது.

## உருவாக்கல்
1990ஆம் ஆண்டு W.கிராட்ச்மர் மற்றும் D. R. ஹஃப்மான் ஆகியோர் பெருமளவில் பக்மின்ஸ்டர்ஃபுலரினை உருவாக்கும் முறையைக் கண்டுபிடித்தனர்; இதனால் கிலோகிராம் அளவுகளிலும் இதனை உருவாக்க முடிந்தது. ஹீலிய வாயுச் சுற்றுச்சூழலில் தூய காரீய மின்முனைகள் மூலம் பெறப்படும் கரியிலிருந்து இம்முறை மூலம் பக்மின்ஸ்டர்ஃபுலரின் உருவாக்கப்பட்டது. இவ்வாறு பெறப்படும் கரியை கரிம சேர்வையில் கலக்கும் போது 75% C60 ஐப் பெற முடியும்.

## பயன்பாடு
thumb|C<sub>60</sub> திண்மம்
*பக்மின்ஸ்டர்ஃபுலரின் மூலக்கூற்றுடன் அதிகளவான ஐதரசன் மூலக்கூறுகளை இணைக்க முடியும். இதனால் ஐதரசன் எரிபொருளில் இதனைப் பயன்படுத்தக் கூடிய சாத்தியக் கூறு உள்ளது.
*இது  HIV எனப்படும் எயிட்ஸ் நோயை உண்டாக்கும் தீ நுண்மத்தின் ஒரு நொதியமான HIV-1 புரோடீஸின் தொழிற்பாட்டைத் தடுக்கக் கூடியது. இதனால் இது மருத்துவத்திலும் பயன்படுத்தப்படுகின்றது.

## மேற்கோள்கள்

பகுப்பு:மீக்கடினப் பொருட்கள்
பகுப்பு:கரிமத்தின் புறவேற்றுரு வடிவங்கள்
புலரின்

frame|கார்பன் நனோன்
**புலரின்** (*fullerene*) எனப்படுவது மத்தியில் வெற்றிடம் இருக்கும் வகையில் முழுமையாக கார்பனால் ஆன மூலக்கூறுகளாகும். புலரீன்கள் சமீப காலத்தில் கண்டறியப்பட்ட காா்பனின் புறவேற்றுமை வடிவங்களில் ஒன்று ஆகும். இவை கோள வடிவிலோ குழாய் வடிவிலோ காணப்படலாம்.

கோள வடிவான  புலரின்கள் பக்கி பால்கள் எனவும் அழைக்கப்படும் ஏனெனில் அவை காற்பந்தைப் போன்று தோற்றமளிக்கும். குழாய் வடிவானவை கார்பன் நனோ குழாய்கள் எனவும் பக்கி குழாய்கள் எனவும் அழைக்கப்படும்.  புலரின்கள் காரீயத்தை கட்டமைப்பில் ஒத்தவையாகக் காணப்படும். முதலாவது  புலரீன் மூலக்கூறுகள் பக்மின்ஸ்டர்ஃபுலரின் ஆகும்.

## வரலாறு
அமெரிக்க டெக்சாஸ் மாநிலத்தில் உள்ள ரைஸ் பல்கலைக்கழகத்தில் பணியாற்றும் ரிச்சா்ட் ஸ்மாலி மற்றும் ராபா்ட் கர்ல் ஆகியோா் 1985 ஆம் ஆண்டு காா்பனின் இந்த புதிய புறவேற்றுமை இயைபைக் கண்டறிந்தனா். இவா்களோடு சஸக்ஸ் பல்கைலக்கழகத்தில் பணியாற்றிய 'ஹாரி குரோடோ' என்பவரும் இப்பணியில் உடனிருந்தாா். 60 காா்பன் அணுக்களையும், 32 பக்கங்களையும் (20 அறுகோண அமைப்புகள், 12 ஐங்கோண அமைப்புகள்) கொண்ட இதனை 'பக்கிபால்' என்று பெயாிட்டனா். பிறகு இதுவே 'பக் மினிஸ்டா் புல்லரீன்' என்று அழைக்கப்பட்டது. அமெரிக்க கட்டுமான வல்லுநா் ஆா். பக் மினிஸ்டா் புல்லா் என்பவரால் கோள வடிவ கட்டிட அமைப்பினை இப்புறவேற்றுமை இயைபு பெற்றிருப்பதால் இந்தப் பெயா் வைக்கப்பட்டது." இவ்விதமாக கோள வடிவில் அமைந்த காா்பன் மூலக்கூறுகளின் தொகுதி புல்லரீன்கள் என அழைக்கப்படுகிறது. இத்தகைய மூலக்கூறுகள் அதி தீவிரமான கடத்தும் பண்பைப் பெற்றிருக்கின்றன.

## மேற்கோள்கள்

பகுப்பு:நானோதொழினுட்பம்
பகுப்பு:கரிமம்
தமிழ் வளர்ச்சிக்கான சிறந்த நூல்களுக்கான பரிசு பெற்ற நூல்கள், 1999

தமிழ்நாடு அரசின் தமிழ் வளர்ச்சித் துறையின் தமிழ் வளர்ச்சிக்கான சிறந்த நூல்களுக்கான பரிசுகள் வழங்கும் திட்டம் மூலம் தேர்வு செய்யப்படும் நூல்களுக்கு பரிசுகள் வழங்கப்படுகிறது. 1999 ஆம் ஆண்டிற்கான பரிசுக்காகத் தேர்வு செய்யப்பட்ட நூல்களில் முதல் பரிசு பெற்ற நூலாசிரியருக்கு  ரூபாய் பத்தாயிரமாகவும், இரண்டாம் பரிசு ரூபாய் ஐந்தாயிரமாகவும், மூன்றாம் பரிசு ரூபாய் இரண்டாயிரம் என பரிசுத் தொகை மற்றும் பாராட்டுச் சான்றிதழ் அளிக்கப்பட்டன. நூலினை வெளியிட்ட பதிப்பகத்திற்கு ரூபாய் இரண்டாயிரம் பரிசுத்தொகை மற்றும் பாராட்டுச் சான்றிதழும் வழங்கப்பட்டன. இத்திட்டத்தின் கீழ் **1999 ஆம் ஆண்டிற்கான சிறந்த நூல்கள்** மற்றும் நூலை எழுதிய நூலாசிரியர்கள், நூலை வெளியிட்ட பதிப்பகங்களின் பட்டியல் இது.

## ஆதாரம்

பகுப்பு:தமிழ் வளர்ச்சிக்கான சிறந்த நூல் பரிசுகள்
பகுப்பு:1999 விருதுகள்
புலவர் அரசு

**புலவர் அரசு** (பிறப்பு: மார்ச் 20, 1940) என்பவர் ஒரு தமிழக எழுத்தாளர். கா. திருநாவுக்கரசு எனும் இயற்பெயருடைய இவர் கல்வித்துறையில் எழுத்தராக 15 ஆண்டுகளும், தமிழாசிரியராக 21 ஆண்டுகளும் பணியாறி ஓய்வு பெற்றவர். பம்மல் இலக்கிய மன்ற அமைப்பின் பொதுச்செயலாளராகவும், உலகத் திருக்குறள் மைய பம்மல் கிளையின் செயலாளராகவும் உள்ளார். இவர் எழுதிய *"இராசமாதேவி"* எனும் நூல் தமிழ்நாடு அரசின் தமிழ் வளர்ச்சித் துறையின் 2002 ஆம் ஆண்டிற்கான சிறந்த நூல்களில் நாடகம் (உரைநடை, கவிதை ) எனும் வகைப்பாட்டில் பரிசு பெற்றிருக்கிறது.

## ஆதாரம்

பகுப்பு:தமிழக எழுத்தாளர்கள்
பகுப்பு:தமிழ்நாடு அரசு விருது பெற்ற எழுத்தாளர்கள்
பகுப்பு:1940 பிறப்புகள்
அரங்க. சுப்பையா

**அரங்க. சுப்பையா** (பிறப்பு: அக்டோபர் 20, 1951) என்பவர் ஒரு தமிழக எழுத்தாளர். தஞ்சாவூர் கரந்தையிலுள்ள த. உ. க. கலைக்கல்லூரியில் தமிழ்த்துறை இணைப்பேராசிரியராகப் பணியாற்றுகிறார். “ஒற்றுப்பிழையின்றி எழுத”, “பெரியபுராணப் பதிப்பு வரலாறு” என்பது போன்ற பல நூல்களை எழுதியுள்ளார். இவர் எழுதிய *"இந்திய இலக்கியம் - படைப்பும் படைப்பாளிகளும்"* எனும் நூல் தமிழ்நாடு அரசின் தமிழ் வளர்ச்சித் துறையின் 2002 ஆம் ஆண்டிற்கான சிறந்த நூல்களில் திறனாய்வு எனும் வகைப்பாட்டில் பரிசு பெற்றிருக்கிறது.

பகுப்பு:தமிழக எழுத்தாளர்கள்
பகுப்பு:தமிழ்நாடு அரசு விருது பெற்ற எழுத்தாளர்கள்
பகுப்பு:1951 பிறப்புகள்
பகுப்பு:தஞ்சாவூர் மாவட்ட மக்கள்
சு. இரத்தினசாமி

**சு. இரத்தினசாமி** (பிறப்பு: சூன் 4, 1923) என்பவர் ஒரு தமிழக எழுத்தாளர். சிதம்பரம் அண்ணாமலை பல்கலைக்கழகத்தில் தேர்வுக் கட்டுப்பாட்டாளராகப் பணியாற்றி ஓய்வு பெற்றவர். இவர் எழுதிய *"இந்திய மொழிகளின் வரலாறு"* எனும் நூல் தமிழ்நாடு அரசின் தமிழ் வளர்ச்சித் துறையின் 2002 ஆம் ஆண்டிற்கான சிறந்த நூல்களில் மொழி வரலாறு, மொழியியல், மொழி வளர்ச்சி, இலக்கணம் எனும் வகைப்பாட்டில் பரிசு பெற்றிருக்கிறது.

## ஆதாரம்

பகுப்பு:தமிழக எழுத்தாளர்கள்
பகுப்பு:தமிழ்நாடு அரசு விருது பெற்ற எழுத்தாளர்கள்
பகுப்பு:1923 பிறப்புகள்
பகுப்பு:கடலூர் மாவட்ட மக்கள்
தமிழ்நாட்டில் சமயக் கிளர்ச்சி

14-15 ஆம் நூற்றாண்டுகள், **தமிழ்நாட்டின் சமயக் கிளர்ச்சி**க் காலம். சைவம் வைணவம் என்னும் இரண்டிலும் எழுச்சி ஏற்பட்டு சாத்திர நூல்களும் உரைநூல்களும், ஆசாரிய பீடங்களும் தோன்றி வளர்ந்தன. வைணவத்தில் மணிப்பிரவாள உரைநடை தலைதூக்கியது. சைன சமயத்தில் திருநூற்றந்தாதி, மேருமந்திர புராணம், ஸ்ரீபுராணம், திருக்கலம்பகம் முதலான நூல்கள் தோன்றின. பாட்டும் மணிப்பிரவாள நடையில் உரையும் கொண்ட சிவசம்போதனை என்னும் சைன நூலும் இக்காலத்தில் தோன்றியது.

## கருவிநூல்
*மு. அருணாசலம், தமிழ் இலக்கிய வரலாறு, பதினான்காம் நூற்றாண்டு, பதிப்பு 2005

பகுப்பு:தமிழ்நாட்டு வரலாறு
பகுப்பு:சமய வரலாறு
பி. எம். சுந்தரம்

**பி. எம். சுந்தரம்** (B. M. Sundaram, பிறப்பு: செப்டம்பர் 10, 1934) தமிழகத்தைச் சேர்ந்த இசையியல் அறிஞராவார். இசைத் துறையில் பட்டம் பெற்று, ஆய்வாளர், எழுத்தாளர், பாடகர், வாக்கேயக்காரர் என பாரம்பரிய இசைத் துறையில் பணியாற்றி வருகிறார்.

## இளமைக் காலம்
இவரின் பெற்றோர்: தவில் இசைக் கலைஞர் நீடாமங்கலம் மீனாட்சி சுந்தரம் பிள்ளை - நாட்டியக் கலைஞர் தஞ்சாவூர் பாலாம்பாள் தம்பதி.

சுந்தரம் பொருளாதாரத் துறையில் இளங்கலைப் பட்டம் பெற்றவர். கருநாடக இசைக் கலைஞர் எம். பாலமுரளி கிருஷ்ணாவின் மாணவர். இசையில் புலமை பெற்றவர். பன்மொழிகளில் புலமையுடையவர். இசை வல்லுநர் குழுக்களில் உறுப்பினர். புதுச்சேரி வானொலி நிலையத்தில் இசைத் தயாரிப்பாளராகப் பணியாற்றி ஓய்வு பெற்றவர்.

## எழுதிய நூல்கள்
# மங்கல இசை மன்னர்கள் 
# மரபு தந்த மாணிக்கங்கள் 
# மரபுவழி பரதப் பேராசான்கள் - இந்த நூல் தமிழ்நாடு அரசின் தமிழ் வளர்ச்சித் துறையின் 2002 ஆம் ஆண்டிற்கான சிறந்த நூல்களில் நுண்கலைகள் (இசை, நடனம், ஓவியம், சிற்பம்) எனும் வகைப்பாட்டில் பரிசு பெற்றிருக்கிறது.

## விருதுகள்
* கலைமாமணி விருது

## மேற்கோள்கள்


## உசாத்துணை
* `Keep musicians from facing the music'
* Stickler for proper pronunciation

## வெளியிணைப்புகள்
* Harikatha Kalakshepa பி. எம். சுந்தரம் எழுதிய ஒரு கட்டுரை
* பி. எம். சுந்தரத்துடன் ஒரு நேர்காணல்

பகுப்பு:புதுச்சேரி எழுத்தாளர்கள்
பகுப்பு:தமிழ்நாடு அரசு விருது பெற்ற எழுத்தாளர்கள்
பகுப்பு:1934 பிறப்புகள்
பகுப்பு:கலைமாமணி விருது பெற்றவர்கள்
எஸ். எம். பாலாஜி

**எஸ். எம். பாலாஜி** (பிறப்பு: ஏப்ரல் 4, 1962) என்பவர் ஒரு தமிழக எழுத்தாளர். கன்னியாகுமரி மாவட்டம், தோப்பூரில் பிறந்த இவர் பல், முகச்சீரமைப்பு மருத்துவக் கலையில் சிறந்து விளங்குபவர். இவர் பல மருத்துவ நூல்களை எழுதியிருக்கிறார். டாக்டர் எம்.ஜி.ஆர் வாழ்நாள் சாதனை விருதினையும் பெற்றுள்ளார்.

## தமிழ்நாடு அரசின் சிறந்த நூலாசிரியர் பரிசு

இவர் எழுதிய நூல்களில் இரண்டு நூல்கள் தமிழ்நாடு அரசின் தமிழ் வளர்ச்சித் துறையின் சிறந்த நூலுக்கான பரிசினைப் பெற்றிருக்கிறது.

#*"பலவித தலைவலிகளும் தீர்வுகளும்"* எனும் நூல் 2000 ஆம் ஆண்டிற்கான சிறந்த நூல்களில் மருந்தியல், உடலியல், நலவியல் எனும் வகைப்பாட்டில் பரிசு பெற்றிருக்கிறது.
#*"வெளிநாடுகளில் விந்தையான அனுபவங்கள்"* எனும் நூல் 2002 ஆம் ஆண்டிற்கான சிறந்த நூல்களில் பயண இலக்கியம் எனும் வகைப்பாட்டில் பரிசு பெற்றிருக்கிறது.

## ஆதாரம்

பகுப்பு:தமிழக எழுத்தாளர்கள்
பகுப்பு:தமிழ்நாடு அரசு விருது பெற்ற எழுத்தாளர்கள்
பகுப்பு:1962 பிறப்புகள்
பகுப்பு:கன்னியாகுமரி மாவட்ட மக்கள்
ப. சோழநாடன்

**ப. சோழநாடன்** (பிறப்பு: அக்டோபர் 16, 1962) என்பவர் ஒரு தமிழக எழுத்தாளர். இவரது இயற்பெயர் ப. திருநாவுக்கரசு. பல்வேறு நாளிதழ்கள், வார இதழ்களில் புனைப்பெயரில் பல்வேறு கட்டுரைகளை எழுதியுள்ளார். ”நாகசுர சக்கரவர்த்தி திருவாவடுதுறை இராஜரத்தினம் பிள்ளை வரலாறு”, “இண்டர்நெட் உலகில் தமிழ் - தமிழன் - தமிழ்நாடு” போன்ற நூல்களை எழுதியுள்ளார். இவர் எழுதிய *"கொடுமுடி கோகிலம் கே. பி. சுந்தராம்பாள் வரலாறு"* எனும் நூல் தமிழ்நாடு அரசின் தமிழ் வளர்ச்சித் துறையின் 2002 ஆம் ஆண்டிற்கான சிறந்த நூல்களில் வாழ்க்கை வரலாறு, தன் வரலாறு எனும் வகைப்பாட்டில் பரிசு பெற்றிருக்கிறது.

## ஆதாரம்

பகுப்பு:தமிழக எழுத்தாளர்கள்
பகுப்பு:தமிழ்நாடு அரசு விருது பெற்ற எழுத்தாளர்கள்
பகுப்பு:1962 பிறப்புகள்
வெ. வேதாசலம்

**வெ. வேதாசலம்** (பிறப்பு: டிசம்பர் 20, 1949) என்பவர் ஒரு தமிழக எழுத்தாளர். மதுரையில் பிறந்த இவர் மதுரை தியாகராசர் கல்லூரியில் தமிழிலக்கியத்தில் முதுகலைப் பட்டமும், மதுரை காமராசர் பல்கலைக்கழகத்தில் முனைவர் பட்டமும் பெற்றவர்.தொல்லியல் துறையில் பல ஆண்டுகளாகப்  பணியாற்றி அத்துறையின் முதுநிலைக் கல்வெட்டு ஆய்வாளராகவும் பணியாற்றியுள்ளார். பல தொல்லியல் கண்டுபிடிப்புகளை வெளியிட்டுள்ளார். அகழ்வாய்வுகளிலும் பங்கேற்றுள்ளார். இவர் மா. சந்திரமூர்த்தி என்பவருடன் இணைந்து எழுதிய  *"பராக்கிரம பாண்டியபுரம்"* எனும் நூல் தமிழ்நாடு அரசின் தமிழ் வளர்ச்சித் துறையின் 2002 ஆம் ஆண்டிற்கான சிறந்த நூல்களில் நாட்டுவரலாறு, கல்வெட்டு, தொல்லியல், கடலியலும் வணிக வழிகளும், அகழாய்வு எனும் வகைப்பாட்டில் பரிசு பெற்றிருக்கிறது.

## ஆதாரம்

[பகுப்பு: தமிழக தொல்லியல் ஆய்வாளர்)

[பகுப்பு: தமிழ்நாடு அரசு விருது பெற்ற எழுத்தாளர்கள்
பகுப்பு:1949 பிறப்புகள்
மா. சந்திரமூர்த்தி

**மா. சந்திரமூர்த்தி** (பிறப்பு: சூன் 19, 1946) என்பவர் ஒரு தமிழக எழுத்தாளர். தொன்மை வரலாறு - தொல்லியல் முதுகலைப் பட்டமும், ஆவணக் காப்பியல் முதுகலைப் பட்டமும் பெற்றவர். தொல்லியல் துறையில் 32 ஆண்டுகளுக்கும் மேலாகப் பணியாற்றி அத்துறையின் துணை இயக்குநராகவும் பணியாற்றியுள்ளார். 29 நூல்களையும், 11 ஆய்வுக் கட்டுரைகளையும் வெளியிட்டுள்ளார். கருத்தரங்குகளில் பங்கு பெற்று ஆங்கிலத்திலும், தமிழிலுமாக 300 கட்டுரைகளை எழுதியுள்ளார். இவர் முனைவர் வெ. வேதாசலம் என்பவருடன் இணைந்து எழுதிய  *"பராக்கிரம பாண்டியபுரம்"* எனும் நூல் தமிழ்நாடு அரசின் தமிழ் வளர்ச்சித் துறையின் 2002 ஆம் ஆண்டிற்கான சிறந்த நூல்களில் நாட்டுவரலாறு, கல்வெட்டு, தொல்லியல், கடலியலும் வணிக வழிகளும், அகழாய்வு எனும் வகைப்பாட்டில் பரிசு பெற்றிருக்கிறது.

பகுப்பு:தமிழக எழுத்தாளர்கள்
பகுப்பு:தமிழ்நாடு அரசு விருது பெற்ற எழுத்தாளர்கள்
பகுப்பு:1946 பிறப்புகள்
பகுப்பு:தமிழ் வரலாற்று ஆய்வாளர்கள்
மு. சிவலிங்கம் (எழுத்தாளர்)

**மு. சிவலிங்கம்** என்பவர் ஒரு தமிழக எழுத்தாளர். இவர் இந்திய நாட்டின் குடியரசுத்தலைவராக இருந்த ஆ. ப. ஜெ. அப்துல் கலாம் எழுதிய “Ignited Minds" எனும் ஆங்கில நூலினைத் தமிழாக்கம் செய்து எழுதியுள்ளார். இவர் எழுதிய *"எழுச்சி தீபங்கள்"* எனும் நூல் தமிழ்நாடு அரசின் தமிழ் வளர்ச்சித் துறையின் 2002 ஆம் ஆண்டிற்கான சிறந்த நூல்களில் பிறமொழிகளில் இருந்து தமிழாக்கம் செய்யப்படும் நூல்கள் எனும் வகைப்பாட்டில் பரிசு பெற்றிருக்கிறது. எழுத்தாளர், மொழிபெயர்ப்பாளர்,ஊடகவியலாளர், ஊக்குவிப்பு பேச்சாளர் மற்றும் ஆசிரியர் பயிற்றுநரான மு. சிவலிங்கம் சென்னையில் குடும்பத்தனருடன் வசித்து வருகிறார்.

## மேற்கோள்கள்

பகுப்பு:தமிழக எழுத்தாளர்கள்
பகுப்பு:தமிழ்நாடு அரசு விருது பெற்ற எழுத்தாளர்கள்
பகுப்பு:ஆங்கிலம்-தமிழ் மொழிபெயர்ப்பாளர்கள்
மாணாக்கர் (இலக்கணம்)

அனைவருக்கும் கல்வி என்பது உலகநெறி. இதன் அடிப்படையில் கல்வி வழங்கும் பொறுப்பினை இக்காலத்தில் அரசு மேற்கொண்டுள்ளது. இங்குக் கூறப்படுவது அதற்கு முந்தைய நிலை. ஆசிரியர், மாணாக்கர் பற்றிய செய்திகளைப் பண்டைய நூல்கள் தொகுத்துக் கூறுகின்றன. 
## [[நன்னூல்]]
மாணாக்கர் வரலாறு
# தன்மகன், 
# தன்னுடைய ஆசிரியருடைய மகன், 
# நாட்டையாளும் அரசனுடைய மகன், 
# பொருளை மிகுதியாக வாரிவழங்குபவன், 
# தன்னை வணங்கி வழிபடுபவன்,
#  சொல்லும் பொருளை விரைந்து ஏற்றுக் கொள்ளும் திறனுடையோன்
ஆகிய அறுவருக்கே நூலைக் கற்பிக்க வேண்டும். இவர்களே மாணாக்கர் ஆவதற்கு தகுதியுள்ளவர்கள் என்று கூறப்பட்டுள்ளது. 
மாணாக்கர் வகை 
*தலை மாணாக்கர்
**பால் கலந்த நீரில் பாலை மட்டும் உண்ணும் **அன்னம்** போன்றவர். 
**ஈரம் கலந்த மண்ணில் சத்தை மட்டும் கொள்ளும் மரவேர் போன்றவர்
**கிடைக்கும் புல்லை விரைந்து உண்டு அசை போடும் **பசு** போன்றவர்
*இடை மாணாக்கர்
**உழும் அளவுக்குப் பலன் தரும் **மண்** போன்றவர்.
**சொன்னதை மட்டும் சொல்லும் **கிளிப்பிள்ளை** போன்றவர்
*கடை மாணாக்கர்
*****ஓட்டைக் குடம்*** போல ஆசிரியர் சொன்னதையெல்லாம் மறப்பவர்.
**செடிக்கொரு வாயாகக் கடித்து மேயும் ***ஆடு*** போன்றவர்
**தெளிந்த நீரைக் கலக்கிக் குடிக்கும் ***எருமை*** போன்றவர்
*****பன்னாடை*** போல் சாற்றை வடிய விட்டுவிட்டுச் சக்கையைப் பற்றிக்கொள்பவர்
மாணாக்கர் ஆகாதவர் 
:**மாணாக்கர் ஆகாதவர் இலக்கணம்** என்று மாணாக்கர் ஆவதற்குத் தகுதியில்லாதவர்களை நன்னூல் பட்டியலிட்டுக் காட்டுகிறது.

# கள்ளுண்டு களிப்பவன்,
# சோம்பல் உடையவன், 
# தன்னைத் தானே பெருமை பேசிக்கொள்பவன், 
# காமுகன், 
# கள்வன்,
# நோயாளி, 
# அறிவில் ஏழையானவன், 
# குணம் மாறுபடப் பேசுபவன், 
# சினமுடையவன், 
# மிகுதியாக உறங்குபவன், 
# மந்த புத்திக்குச் சொந்தக்காரன்,
# தொன்னூல்களைக் கற்க அஞ்சுபவன்,
# அஞ்சவேண்டிய செயல்களுக்கு அஞ்சாதவன்,
#  பாவத்தைச் செய்யும் இயல்பு கொண்டவன்,
#  பொய் பேசுபவன்
ஆகிய 15 பேரும் மாணாக்கர் ஆவதற்குத் தகுதியற்றவர்கள் என்று பட்டியலில் காட்டப்பட்டுள்ளது.

## [[சீவசம்போதனை]]
உயிர் வாழ்வதற்கு உரிய அறிவுரை கூறும் இந்த நூல் மாணாக்கராய் இருந்து நூல் கேட்பதற்கு உரியவர் இன்னின்னார் என்று குறிப்பிடுகிறது. 
*அட்டைபோல் ஆசிரியரைத் துன்புறுத்திப் பெறுபவர்
*கழுகு போல் ஆசிரியர் சுவடிகளைக் கவர்ந்து செல்வோர்
ஆகிய உவமைகள் இதில் புதுமையானவை.

## அடிக்குறிப்புகள்

பகுப்பு:சமூகம்
ப. ஐயம்பெருமாள்

**ப. ஐயம்பெருமாள்** (பிறப்பு: பிப்ரவரி 12, 1957) என்பவர் ஒரு தமிழக எழுத்தாளர். உற்பத்திப் பிரிவில்  முதுநிலைப் பொறியியல் பட்டமும், இயந்திரவியலில் முனைவர் பட்டமும் பெற்றிருக்கிறார். தமிழ்நாடு அறிவியல் தொழில்நுட்ப மையச் செயல் இயக்குநராகப் பணியாற்றி வருகிறார். பல ஆண்டுகளாக அறிவியல் தொழில்நுட்பக் கருத்துக்களைப் பரப்பி வருகிறார். இவர் ஆர். சாமுவேல் செல்வராஜ் என்பவருடன் சேர்ந்து எழுதிய *"விந்தைமிகு பேரண்டம்"* எனும் நூல் தமிழ்நாடு அரசின் தமிழ் வளர்ச்சித் துறையின் 2002 ஆம் ஆண்டிற்கான சிறந்த நூல்களில் கணிதவியல்,வானியல்,இயற்பியல்,வேதியல் எனும் வகைப்பாட்டில் பரிசு பெற்றிருக்கிறது.

## ஆதாரம்

பகுப்பு:தமிழக எழுத்தாளர்கள்
பகுப்பு:தமிழ்நாடு அரசு விருது பெற்ற எழுத்தாளர்கள்
பகுப்பு:1957 பிறப்புகள்
ஆர். சாமுவேல் செல்வராஜ்

**ஆர். சாமுவேல் செல்வராஜ்** (பிறப்பு: ஏப்ரல் 10, 1964) என்பவர் ஒரு தமிழக எழுத்தாளர். முனைவர் பட்டம் பெற்ற இவர் கும்பகோணம் அரசினர் தன்னாட்சிக் கல்லூரியில் இயற்பியல் விரிவுரையாளராகப் பணியாற்றி வருகிறார். வானொலி மற்றும் தொலைக்காட்சி நிகழ்ச்சிகளிலும் பங்கேற்றுள்ளார். இவர் ப. ஐயம்பெருமாள் என்பவருடன் சேர்ந்து எழுதிய *"விந்தைமிகு பேரண்டம்"* எனும் நூல்  தமிழ்நாடு அரசின் தமிழ் வளர்ச்சித் துறையின் 2002 ஆம் ஆண்டிற்கான சிறந்த நூல்களில் கணிதவியல், வானியல்,இயற்பியல்,வேதியல் எனும் வகைப்பாட்டில் பரிசு பெற்றிருக்கிறது.

## மேற்கோள்கள்

பகுப்பு:தமிழக எழுத்தாளர்கள்
பகுப்பு:தமிழ்நாடு அரசு விருது பெற்ற எழுத்தாளர்கள்
பகுப்பு:1964 பிறப்புகள்
பகுப்பு:தஞ்சாவூர் மாவட்ட மக்கள்
ஏ. டி. சி. இராதாகிருட்டிணன்

**ஏ. டி. சி. இராதாகிருட்டிணன்** என்பவர் ஒரு தமிழக எழுத்தாளர். மதுரையில் வசித்து வரும் இவர் தமிழில் பல சட்ட நூல்களையும், தமிழ்நாடு அரசு விதிகள் மற்றும் ஒழுங்குமுறை விதிகளையும் வெளியிட்டுள்ளார். இவர் எழுதிய *"முப்பெரும் குற்றவியல் சட்டங்கள்"* எனும் நூல் தமிழ்நாடு அரசின் தமிழ் வளர்ச்சித் துறையின் 2002 ஆம் ஆண்டிற்கான சிறந்த நூல்களில் சட்டவியல், அரசியல் எனும் வகைப்பாட்டில் பரிசு பெற்றிருக்கிறது.

## ஆதாரம்

பகுப்பு:தமிழக எழுத்தாளர்கள்
பகுப்பு:தமிழ்நாடு அரசு விருது பெற்ற எழுத்தாளர்கள்
பகுப்பு:மதுரை மக்கள்
ச. இளங்கோவன்

**ச. இளங்கோவன்** (பிறப்பு: மே 20, 1948) என்பவர் ஒரு தமிழக எழுத்தாளர். சேலத்தில் பிறந்த இவர் தமிழ்நாடு அரசின் மருத்துவத்துறையில் பல்வேறு நிலைகளில் பணிபுரிந்திருக்கிறார். சென்னை அரசு ஸ்டான்லி மருத்துவக் கல்லூரியில் இதய இயல் பிரிவின் துறைத் தலைவாரகவும் பணியாற்றியுள்ளார். இவர் எழுதிய *"இதயநலம்"* எனும் நூல் தமிழ்நாடு அரசின் தமிழ் வளர்ச்சித் துறையின் 2002 ஆம் ஆண்டிற்கான சிறந்த நூல்களில் மருந்தியல், உடலியல், நலவியல் எனும் வகைப்பாட்டில் பரிசு பெற்றிருக்கிறது.

## ஆதாரம்

பகுப்பு:தமிழக எழுத்தாளர்கள்
பகுப்பு:தமிழ்நாடு அரசு விருது பெற்ற எழுத்தாளர்கள்
பகுப்பு:1948 பிறப்புகள்
பகுப்பு:சேலம் மாவட்ட மக்கள்
ஆதி. பாலசுந்தரன்

**ஆதி. பாலசுந்தரன்** (பிறப்பு: டிசம்பர் 24, 1934) என்பவர் ஒரு தமிழக எழுத்தாளர். இவரது தந்தையார் பெயர் சு. ஆதிநாராயண பிள்ளை, தாயார் பெயர் காந்திமதி. திருச்சிராப்பள்ளியில் வசித்து வரும் இவர் சென்னை பல்கலைக்கழகத்தின் தனித் தமிழ் வித்துவான், தமிழில் முதுகலைப் பட்டம் பெற்றவர். பள்ளிகளில் ஆசிரியராகப் பணிபுரிந்து ஓய்வு பெற்றவர். வானொலி நிகழ்ச்சிகளில் பங்கு பெற்றவர். கதை, கட்டுரைப் போட்டிகளில் பங்கேற்றுப் பரிசு பெற்றவர். இவர் எழுதிய *"சங்க இலக்கியங்கள் புலப்படுத்தும் வழிபாட்டு வரலாறு"* எனும் நூல் தமிழ்நாடு அரசின் தமிழ் வளர்ச்சித் துறையின் 2002 ஆம் ஆண்டிற்கான சிறந்த நூல்களில் சமயம், ஆன்மீகம், அளவையியல் எனும் வகைப்பாட்டில் பரிசு பெற்றிருக்கிறது.
## மேற்கோள்கள்

பகுப்பு:தமிழக எழுத்தாளர்கள்
பகுப்பு:தமிழ்நாடு அரசு விருது பெற்ற எழுத்தாளர்கள்
பகுப்பு:1934 பிறப்புகள்
பகுப்பு:திருநெல்வேலி மாவட்ட மக்கள்
ச. சண்முகசுந்தரம்

**ச. சண்முகசுந்தரம்** (பிறப்பு: மே 9, 1940) என்பவர் ஒரு தமிழக எழுத்தாளர். இவரின் தந்தை ப. சன்னியாசி, தாய் கௌரி அம்மாள். இந்திய வனப் பணி அதிகாரியான இவர் தமிழ்நாடு அரசு வனத்துறைத் தலைவராகப் பணியாற்றி ஓய்வு பெற்றிருக்கிறார். இவர் எழுதிய *"தமிழ்நாட்டுத் தாவரங்கள்"* எனும் நூல் தமிழ்நாடு அரசின் தமிழ் வளர்ச்சித் துறையின் 2002 ஆம் ஆண்டிற்கான சிறந்த நூல்களில் வேளாண்மையியல், கால்நடையியல் எனும் வகைப்பாட்டில் பரிசு பெற்றிருக்கிறது.

## ஆதாரம்

பகுப்பு:தமிழக எழுத்தாளர்கள்
பகுப்பு:தமிழ்நாடு அரசு விருது பெற்ற எழுத்தாளர்கள்
பகுப்பு:1940 பிறப்புகள்
மு. விஜயகுமார்

**மு. விஜயகுமார்** (பிறப்பு: ஏப்ரல் 10, 1951) என்பவர் ஒரு தமிழக எழுத்தாளர். தந்தை க. முத்துக்கண்ணு, தாய் கே. லலிதாம்பாள். திரைப்படத் தொழிலுக்கும், வீட்டுப் பயன்பாட்டிற்கும் தேவையான மின்னணுக் கருவிகள் பழுதுபார்ப்பு குறித்து பல தொழில்நுட்ப நூல்களை எழுதியுள்ளார்.

## தமிழ்நாடு அரசின் சிறந்த நூலாசிரியர் பரிசு

இவர் எழுதிய நூல்களில் இரண்டு நூல்கள் தமிழ்நாடு அரசின் தமிழ் வளர்ச்சித் துறையின் சிறந்த நூலுக்கான பரிசைப் பெற்றிருக்கின்றன.

#*"டிரான்சிஸ்டர் மற்றும் ஐசி ஸ்டீரியோ ஆம்ப்ளிபயர் "* எனும் நூல்  1996 ஆம் ஆண்டிற்கான சிறந்த நூல்களில் இதழியல், தகவல் தொடர்பு எனும் வகைப்பாட்டில் முதல் பரிசு பெற்றிருக்கிறது.

#*"நீங்களும் சினிமாவிற்குக் கதை எழுதலாம்"* எனும் நூல்  2002 ஆம் ஆண்டிற்கான சிறந்த நூல்களில் இதழியல், தகவல் தொடர்பு எனும் வகைப்பாட்டில் பரிசு பெற்றிருக்கிறது.

## ஆதாரம்

பகுப்பு:தமிழக எழுத்தாளர்கள்
பகுப்பு:தமிழ்நாடு அரசு விருது பெற்ற எழுத்தாளர்கள்
பகுப்பு:1951 பிறப்புகள்
பி. ஆர். ஜெயராஜன்

**பி. ஆர். ஜெயராஜன்** (பிறப்பு: சூன் 14, 1968) என்பவர் ஒரு தமிழக எழுத்தாளர்.  மதுரை மாவட்டம், நிலக்கோட்டையில் பிறந்த இவர் தந்தை பி. ஆர். ரங்காச்சாரி, தாய் பி. ஆர். காஞ்சனமாலா. தற்போது சேலத்தில் வழக்குரைஞராகப் பணியாற்றி வருகிறார். தமிழில் பல கவிதை நூல்களையும் சட்ட நூல்களையும் எழுதியிருக்கிறார். இவர் எழுதிய *"மனித உரிமைகளும், மனித உரிமைகள் பாதுகாப்புச் சட்டமும்"* எனும் நூல் தமிழ்நாடு அரசின் தமிழ் வளர்ச்சித் துறையின் 2002 ஆம் ஆண்டிற்கான சிறந்த நூல்களில் பிற சிறப்பு வெளியீடுகள் எனும் வகைப்பாட்டில் பரிசு பெற்றிருக்கிறது.

## ஆதாரம்

பகுப்பு:தமிழக எழுத்தாளர்கள்
பகுப்பு:தமிழ்நாடு அரசு விருது பெற்ற எழுத்தாளர்கள்
பகுப்பு:1968 பிறப்புகள்
பகுப்பு:மதுரை மாவட்ட எழுத்தாளர்கள்
ஏ. எம். பத்மநாபன்

**ஏ. எம். பத்மநாபன்** என்பவர் ஒரு தமிழக எழுத்தாளர். தமிழ்நாடு விரல்ரேகைக் கூடத்தில் 37 ஆண்டு காலம் பணியாற்றியவர். “விரல்ரேகையில் மதம் மற்றும் ஆண்டவனின் பிரதிபலிப்பு” எனும் நூலை ஆங்கிலத்தில் எழுதியுள்ளார். இவர் எழுதிய *"காவல்துறையில் விரல் ரேகை அறிவியல்"* எனும் நூல் தமிழ்நாடு அரசின் தமிழ் வளர்ச்சித் துறையின் 2002 ஆம் ஆண்டிற்கான சிறந்த நூல்களில் பொறியியல், தொழில்நுட்பம் எனும் வகைப்பாட்டில் பரிசு பெற்றிருக்கிறது.

## ஆதாரம்

பகுப்பு:தமிழக எழுத்தாளர்கள்
பகுப்பு:தமிழ்நாடு அரசு விருது பெற்ற எழுத்தாளர்கள்
பக்தவத்சல பாரதி

**பக்தவத்சல பாரதி** (பிறப்பு: 7 சூன் 1957) என்பவர் இந்தியாவின் புதுச்சேரி ஒன்றியப் பகுதியைச் சேர்ந்த மானிடவியலாளரும், தமிழ் எழுத்தாளர் ஆவார். இவர் 25 இக்கும் மேற்பட்ட ஆய்வு நூல்களை எழுதியுள்ளார்.

## தொடக்க வாழ்க்கை
இவர், 7 சூன் 1957 அன்று பாண்டிச்சேரியில் (தற்போது புதுச்சேரி) பிறந்தார். விலங்கியலில் இளங்கலை பட்டம் பெற்று, பின்னர் மானிடவியலில் முதுகலை பட்டம் பெற்றார். 

## பணி
1985 முதல் ஐந்தரை ஆண்டுகள் தஞ்சைத் தமிழ்ப் பல்கலைக்கழகத்தில் வாழ்வியற் களஞ்சிய மையத்தில் பணிபுரிந்தார். அப்போது அக்களஞ்சியத்தில் இருநூறு மானிடவியல் கட்டுரைகளை எழுதியும், ஏறக்குறைய இருநூறு கட்டுரைகளை மொழிபெயர்த்து, பதிப்பித்தார்.  புதுச்சேரி மொழியியல் பண்பாட்டு ஆராய்ச்சி நிறுவனத்தில் மானிடவியல் விரிவுரையாளராகப் பணியாற்றி வருகிறார்.

## எழுதிய நூல்கள் சில
* மானிடவியல் கோட்பாடுகள் (நூல்)
* தமிழர் மானுடவியல்
* பண்பாட்டு மானுடவியல்
* பாணர் இனவரைவியல்
* தமிழகப் பழங்குடிகள்
* திராவிட மானிடவியல்
* இலங்கையில் சிங்களவர்
* இலங்கை இந்திய மானிடவியல்
* சாதியற்ற தமிழர் - சாதியத் தமிழர்
* 
## விருதுகள்
இவர் எழுதிய *"தமிழர் மானிடவியல்"* எனும் நூல் தமிழ்நாடு அரசின் தமிழ் வளர்ச்சித் துறையின் 2002 ஆம் ஆண்டிற்கான சிறந்த நூல்களில் மானிடவியல் (சமூகவியல், புவியில், நிலவியல்) எனும் வகைப்பாட்டில் பரிசு பெற்றிருக்கிறது.

## மேற்கோள்கள்

## வெளி இணைப்புகள்

* பக்தவத்சல பாரதி கட்டுரைகள் - இந்து தமிழ் திசை

பகுப்பு:புதுச்சேரி எழுத்தாளர்கள்
பகுப்பு:தமிழ்நாடு அரசு விருது பெற்ற எழுத்தாளர்கள்
பகுப்பு:1957 பிறப்புகள்
பகுப்பு:அறிவியல் தமிழ் எழுத்தாளர்கள்
பகுப்பு:தமிழ் மானிடவியலாளர்கள்
ரிலையன்ஸ் டிஜிட்டல் டிவி

** ரிலையன்சு எண்ணிமத் தொலைக்காட்சி  ** (*Reliance Digital TV*) இந்தியாவில் மிகப் பெரும் கட்டணத் தொலைக்காட்சி சேவையாளர்களில் ஒன்றாகும். பிக் டிவி என்ற வணிகப் பெயரில்  விண்ணின்று வீடு சேவை வழங்கி வருகிறது. இதன் செய்மதித் தொலைக்காட்சி எம்பெக்-4 எண்ணிம சுருக்கத் தொழினுட்பத்தை பயன்படுத்துவதால் கூடுதல் அலைவரிசைகளைக் கொடுக்க முடிகிறது. இதன் அலைவரிசைகள் 91.5°கிழக்குப் பாகையில் அமைந்துள்ள மூன்றாம் மலேசிய கிழக்காசிய செயற்கைக்கோளிலிருந்து  (MEASAT-3) பரப்பப்படுகின்றன.

ரிலையன்சு டிஜிட்டல் டிவி ஆகத்து 19, 2008இல் இந்தியாவின் ஐந்தாவது விண்ணின்று வீட்டுத் தொலைக்காட்சியாகத் துவங்கியது. நவம்பர் 2011இல் பிக் டிவிக்கு  7 மில்லியன் சந்தாதாரர்கள் இருந்தனர். பெப்ரவரி 2011இல் இந்தியாவில் மொத்தம்  30 மில்லியன் விண்ணின்று வீடு சந்தாதாரர்கள் இருந்தனர்.
## சான்றுகோள்கள்


## வெளி இணைப்புகள்

* 

பகுப்பு:இந்தியத் தொலைக்காட்சி சேவை வழங்கும் நிறுவனங்கள்
பஞ்சு மிட்டாய்

**பஞ்சு மிட்டாய்** என்பது சர்க்கரையால் நூற்கப்படும் ஒருவகை இனிப்பு ஆகும். இதன் பெரும் பகுதி காற்றாக இருப்பதால், சிறிதளவு சர்க்கரையினைக் கொண்டு பெரிய உருவம் கொண்ட பஞ்சு மிட்டாயை நூற்கலாம். சராசரியாக ஒரு பஞ்சு மிட்டாய் ஒரு அவுன்சு/30 கிராம் இருக்கும். இது குச்சியிலோ அல்லது நெகிழி பைகளிலோ விற்கப்படலாம். இது வட்டரங்குகளிலும், திருவிழாக்கூட்டங்களிலும் அதிகமாக விற்கப்படுகின்றது. செம்புற்றுப்பழம், புளுபெர்ரி, எலுமிச்சை, திராட்சை, ஆரஞ்சு, தர்பூசணி, அன்னாசி, மா, மற்றும் மேலும் பல சுவைகளில் இதனை தயாரிக்கலாம். உணவு நிறமூட்டிகளைப் பயன்படுத்தி இதன் இயற்கை நிறமான வெள்ளை நிறத்தை மாற்றுவர்.

## தமிழ்நாட்டில் தடை
2024 பெப்ரவரி துவக்கத்தில் சென்னை மெரீனா கடற்கரையில் விற்பனை செய்யப்பட்ட பஞ்சு மிட்டாய்களை ஆய்வு செய்தனர். ஆய்வின் முடிவில் பஞ்சு மிட்டாயில் உடலுக்கு தீங்கு விளைவிக்கும் நச்சுப் பொருளான *ரோரமைன் பி* என்ற செயற்கை நிறமூட்டி ஆரஞ்சு நிறத்திற்காக பயன்படுத்தப்பட்டிருப்பது கண்டறியப்பட்டது. இதனையடுத்து உணவு பாதுகாப்பு தரங்கள் சட்டம் 2006 இன் படி தமிழ்நாட்டில் பஞ்சு மிட்டாய் (ஆரஞ்சு நிற) விற்க தமிழ்நாடு அரசு தடை விதித்தது.

## படக்காட்சியகம்

File:Cotton_candy_making.JPG|பஞ்சு மிட்டாய் நூற்கப்படல்
File:Cotton Candy Maker.JPG|பஞ்சு மிட்டாய் நூற்கும் இயந்திரம்
File:A sugar candy vendor.JPG|பஞ்சு மிட்டாய்க்காரர்
File:Cotton candy girl.jpg|பஞ்சு மிட்டாய் உண்ணும் சிறுமி
File:Candy floss shop.jpg|பஞ்சு மிட்டாய்க்கடை
File:பஞ்சு முட்டாய்.jpg|தமிழகத்தில் உள்ள ஒரு பஞ்சு மிட்டாய்க்கடை


## மேற்கோள்கள்


பகுப்பு:தின்பண்டங்கள்
பகுப்பு:இனிப்புகள்
பகுப்பு:அமெரிக்கக் கண்டுபிடிப்புகள்
பகுப்பு:படிக உருவமற்ற திண்மங்கள்
கூடல் இழைத்தல்

**கூடல் இழைத்தல்** என்பது பண்டைய இலக்கியங்களில் குறிப்பிட்டுள்ள திருமணம் குறித்த ஒரு நம்பிக்கை ஆகும். தலைவனிடம் காதல் கொண்ட பெண் தரையில் மணலைப் பரப்புவாள். கண்களை மூடிக் கொண்டு சுட்டுவிரலால் மணலில் வட்டமாக வரைவாள். அப்போது சுட்டுவிரல் தொடங்கிய இடத்தில் வந்து முடிந்தால் தலைவி நினைத்தது நடக்கும் என்றும் சரியாகப் பொருந்தாவிட்டால் தலைவி நினைத்தது நடக்காது என்று அறிவாள். திருமணம் செய்ய வருவேன் எனக் கூறிச்சென்ற தலைவன் வருவானோ மாட்டானோ என்ற ஐயம் தோன்றும் போதும் கூடல் இழைத்தல் மரபாகும்.	

மணலில் பெரிதாக வட்டங்கள் வரைந்து, அவை இரட்டைப் படையில் அமைந்தால் தலைவன் வருவான் என்ற நம்பிக்கை நெய்தல் நிலப் பெண்களிடம் இருந்தது. மேலும் கண்ணை மூடி வட்டம் இழைக்கும் போது மணல் வட்டம் கூடாமல் போவதுண்டு. கூடாமல் போனாலோ அல்லது வட்டங்கள் ஒற்றைப் படையில் அமைந்தாலோ தலைவனின் வருகை இல்லை என்று நம்பினர். கடற்கரையில் மட்டுமல்லாது இல்லத்திலும் கூடல் இழைப்பது உண்டு.

## இலக்கியங்களில்

தன் இல்லத்தில் கூடல் இழைக்கின்றாள் ஒரு தலைவி. ஒரு முனை மற்ற முனையுடன் கூடவில்லை. ஆதலால் அது இளம்பிறை போல் விளங்கியது. அந்த இளம்பிறை பின்பு முழு நிலவாக மாறி வருத்தும் என்று எண்ணுகிறாள்; தான் உடுத்திருந்த ஆடையால் அதை மூடுகிறாள்; உடனே இளம்பிறையை அணியும் சிவபெருமான் பிறையைத் தேடுவான் என்று எண்ணுகிறாள். தான் சிவனுக்கு அதைக் கொடுத்து உதவி செய்தவளாக விளங்க எண்ணுகிறாள். உடனே மூடும் முயற்சியைக் கைவிடுகிறாள்.

இக்காட்சியைக் கலித்தொகையில் நெய்தல் கலியில் நல்லந்துவனார் காட்டுகின்றார்.
## கலித்தொகை
கோடு வாய் கூடாப் பிறையை, பிறிது ஒன்று
நாடுவேன், கண்டனென்; சிற்றிலுள் கண்டு, ஆங்கே,	25
ஆடையான் மூஉய் அகப்படுப்பேன்; சூடிய,
காணான் திரிதரும்கொல்லோ மணி மிடற்று
மாண் மலர்க் கொன்றையவன்  

## இலக்கண விளக்கம்
அண்டர் 
கிளைக்கும் தெரிவுஅரு கேதகை நீழல் கிளிஇருந்து
வளைக்கும் சுழிக்கும் அழிக்கும் ஒண்கூடல்வளைக்கைகொண்டே. 

## மேற்கோள்களும் குறிப்புகளும்

## வெளியிணைப்புகள்
*  ஆண்டாள் பாடிய நாச்சியார் திருமொழி- கூடல் இழைத்தல்

பகுப்பு:சங்க இலக்கியம்
ஆசிரியர் (இலக்கணம்)

அனைவருக்கும் கல்வி என்பது உலகநெறி. இதன் அடிப்படையில் கல்வி வழங்கும் பொறுப்பினை இக்காலத்தில் அரசு மேற்கொண்டுள்ளது. இங்குக் கூறப்படுவது அதற்கு முந்தைய நிலை. ஆசிரியர், மாணாக்கர் பற்றிய செய்திகளைப் பண்டைய நூல்கள் தொகுத்துக் கூறுகின்றன.
## [[நன்னூல்]]
**நல்லாசிரியர்** இயல்பு 
*கொடைக்குணம் உடைய குலத்தில் பிறந்தவர்
*இரக்கம் மற்றும் அன்பு காட்டும் அருள் உடையவர்
*தெய்வத்தன்மை கொண்டவர்
*கற்பிக்கும் கொள்கையில் உறுதிப்பாடு கொண்டவர்
*மக்களில் மேம்பட்டவர்
*பெருமை, திண்மை, தாங்கும் தன்மை ஆகியன கொண்ட நிலம் போன்ற பண்புள்ளவராய் மாணவரின் முயற்சிக்கு ஏற்பப் பலன் தருபவராதல்.
*மலை போல் அளக்கமுடியாத கல்விவளம், அசையாத் தன்மை, (மாணவன்) வறண்ட காலத்திலும் வழங்கும் தன்மை கொண்டவராதல்
*துலாக்கோல் போல எல்லா மாணாக்கரையும் சமமாக நோக்குதல்
*மலர் போல் அனைவர்க்கும் மகிழ்வும் மணமும் தருதல்
*உலகியல் அறிவு பெற்றிருத்தல்
*உயர்குணம் உடைமை
ஆகிய பாங்குகளை உடையவர் நல்லாசிரியர்.

தகுதியில்லா **அல்லாசிரியர்** 
*கற்றுத்தரும் குணம் இல்லாமை, இழிந்த பண்புகள் உடைமை, அழுக்காறு, அவா, வஞ்சம், அச்சம், மடமை போன்ற குணமுள்ளவர்.
*இறங்கும் பதநீரைக் கள்ளாக்கும் கள்ளுக்குடம் போன்றவர்
*தானே விழுந்தாலன்றி ஏறிப் பறிக்கமுடியாத கருக்குப்பனைமரம் போன்றவர்
*கொடுப்பதை வாங்கிக்கொண்டு உடைத்தால் மட்டுமே தரும் பருத்திக் குண்டிகை என்னும் உண்டியல் போன்றவர்
*ஒருவர் வீட்டு நீரால் சாய்ந்து வளர்ந்து தேங்காயை அடுத்தவர் வீட்டில் விழச் செய்யும் முடத்தெங்கு போன்றவர்
ஆசிரியர் ஆகும் தகுதி இல்லாதவர்.

## அடிக்குறிப்புகள்

பகுப்பு:சமூகம்
அண்ணி (1985 திரைப்படம்)

**அண்ணி ** () 1985 ஆம் ஆண்டு வெளிவந்த தமிழ்த் திரைப்படமாகும். கார்த்திக் ரகுநாத்  இயக்கத்தில் வெளிவந்த இத்திரைப்படத்தில்  மோகன், சரிதா , டெல்லி கணேஷ் மற்றும் பலரும் நடித்திருந்தனர்.

## மேற்கோள்கள்

## வெளி இணைப்புகள்
# http://www.cinesouth.com/cgi-bin/filmography/newfilmdb.cgi?name=annee

பகுப்பு:1985 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:கங்கை அமரன் இசையமைத்த திரைப்படங்கள்
பகுப்பு:டெல்லி கணேஷ் நடித்த திரைப்படங்கள்
பகுப்பு:வினு சக்ரவர்த்தி நடித்த தமிழ்த் திரைப்படங்கள்
இளங்கன்று (1985 திரைப்படம்)

**இளங்கன்று** 1985 ஆம் ஆண்டு வெளிவந்த தமிழ்த் திரைப்படமாகும். அமீர்ஜான் இயக்கத்தில் வெளிவந்த இத்திரைப்படத்தில்  முரளி, அனிதா , டெல்லி கணேஷ் மற்றும் பலர் நடித்திருந்தனர்.

## வெளி இணைப்புகள்
# http://www.cinesouth.com/cgi-bin/filmography/newfilmdb.cgi?name=ilam%20kandru

பகுப்பு:1985 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:முரளி நடித்த தமிழ்த் திரைப்படங்கள்
பகுப்பு:டெல்லி கணேஷ் நடித்த திரைப்படங்கள்
பகுப்பு:எம். என். நம்பியார் நடித்த திரைப்படங்கள்
பகுப்பு:சார்லி நடித்த திரைப்படங்கள்
பகுப்பு:கங்கை அமரன் இசையமைத்த திரைப்படங்கள்
கடிவாளம் (1985 திரைப்படம்)

**கடிவாளம் ** ) 1985 ஆம் ஆண்டு வெளிவந்த தமிழ்த் திரைப்படமாகும். ராம்சங்கர்  இயக்கத்தில் வெளிவந்த இத்திரைப்படத்தில் ராஜீவ், மேனகா, டெல்லி கணேஷ் மற்றும் பலர் நடித்திருந்தனர்.

## வெளி இணைப்புகள்
# http://www.cinesouth.com/cgi-bin/filmography/newfilmdb.cgi?name=kadivalam

பகுப்பு:1985 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:சங்கர் கணேஷ் இசையமைத்த திரைப்படங்கள்
பகுப்பு:மனோரமா நடித்த திரைப்படங்கள்
பகுப்பு:டெல்லி கணேஷ் நடித்த திரைப்படங்கள்
அம்பலநாதத் தம்பிரான்

**காவை அம்பலநாதத் தம்பிரான்** 14ம் நூற்றாண்டு முதல் 15ம் நூற்றாண்டு முற்பகுதி வரை வாழ்ந்தவர். தமிழ்நாடு திருப்பரங்குன்றத்தை அடுத்த காவனூர் (அல்லது காவை) இவரது சொந்த ஊர். இவர் சிவப்பிரகாசத்திற்குக் குறள் வெண்பாவில் 100 கொளுவும், பகுத்துணர்த்தும் கலிவெண்பாவும் பாடியவர். பிரசாத அகவல், உரூபசொரூப அகவல், திருவருட்பயன் உதாரணக் கலித்துறை ஆகியவற்றை இயற்றினார்

அம்பலநாதத் தம்பிரான் சீர்காழி பழுதை கட்டிச் சம்பந்த முனிவரின் மாணாக்கர். மதுரை சிவப்பிரகாசரால் போற்றப்பட்டவர். சிவப்பிரகாசரின் இருபாவிருபது உரை மூலம் இவரது சீடர் மதுரை ஞானப்பிரகாசத் தம்பிரான் என அறியப்படுகிறது.

## மேற்கோள்கள்

பகுப்பு:தமிழ்ப் புலவர்கள்
பகுப்பு:தமிழ் உரையாசிரியர்கள்
பகுப்பு:சைவத் தமிழ் உரையாசிரியர்கள்
சம்சாரம் அது மின்சாரம்

***சம்சாரம் அது மின்சாரம்*** (*Samsaram Adhu Minsaram*) 1986 ஆம் ஆண்டு வெளிவந்த தமிழ்த் திரைப்படமாகும். விசு இயக்கத்தில் வெளிவந்த இத்திரைப்படத்தில் ரகுவரன், லட்சுமி,  டெல்லி கணேஷ் மற்றும் பலர் நடித்திருந்தனர்.

## வகை
குடும்பப்படம்

## நடிகர்கள்

## பாடல்கள்
இத்திரைப்படத்திற்கு இரட்டையர் சங்கர் கணேஷ் இசையமைத்திருந்தனர். பாடல் வரிகளை கவிஞர் வைரமுத்து எழுதியிருந்தார்.

### விருதுகள்
"சம்சாரம் அது மின்சாரம்" நல்ல பொழுதுபோக்குகளை வழங்கிய சிறந்த பிரபலத் திரைப்படத்திற்கான தேசிய திரைப்பட விருது பெற்ற முதற் தமிழ்த் திரைப்படமாகும். 

## மேற்கோள்கள்
 

## வெளி இணைப்புகள்
# http://www.cinesouth.com/cgi-bin/filmography/newfilmdb.cgi?name=samsaram%20adhu%

பகுப்பு:1986 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:விசு இயக்கிய தமிழ்த் திரைப்படங்கள்
பகுப்பு:ரகுவரன் நடித்த திரைப்படங்கள்
பகுப்பு:மனோரமா நடித்த திரைப்படங்கள்
பகுப்பு:சங்கர் கணேஷ் இசையமைத்த திரைப்படங்கள்
பகுப்பு:டெல்லி கணேஷ் நடித்த திரைப்படங்கள்
வேடிக்கை என் வாடிக்கை

**வேடிக்கை என் வாடிக்கை ** (*Vedikkai En Vadikkai*) 1990 ஆம் ஆண்டு சூன் மாதம் 29 ஆம் தேதியன்று வெளிவந்த தமிழ்த் திரைப்படமாகும். விசு இயக்கத்தில் வெளிவந்த இத்திரைப்படத்தில் எஸ். வி. சேகர், பல்லவி, டெல்லி கணேஷ் மற்றும் பலர் நடித்திருந்தனர்.

சங்கர் கணேசு இசையில் இதயச்சந்திரன் பாடல்களை எழுதியிருந்தார்.

## மேற்கோள்கள்

## வெளி இணைப்புகள்
# http://www.cinesouth.com/cgi-bin/filmography/newfilmdb.cgi?name=vedikkai%20en%20vadikkai 

பகுப்பு:1990 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:சங்கர் கணேஷ் இசையமைத்த திரைப்படங்கள்
பகுப்பு:டெல்லி கணேஷ் நடித்த திரைப்படங்கள்
பகுப்பு:மனோரமா நடித்த திரைப்படங்கள்
பகுப்பு:எஸ். வி. சேகர் நடித்த திரைப்படங்கள்
பகுப்பு:விசு இயக்கிய தமிழ்த் திரைப்படங்கள்
பகுப்பு:வடிவுக்கரசி நடித்த தமிழ்த் திரைப்படங்கள்
பகுப்பு:பூர்ணம் விஸ்வநாதன் நடித்த திரைப்படங்கள்
ஹேமாவின் காதலர்கள்

**ஹேமாவின் காதலர்கள் ** 1985 ஆம் ஆண்டு வெளிவந்த தமிழ்த் திரைப்படமாகும். டி. வி. சந்திரன் இயக்கத்தில் வெளிவந்த இத்திரைப்படத்தில் டெல்லி கணேஷ், அனுராதா மற்றும் பலர் நடித்திருந்தனர்.

## மேற்கோள்கள்
 

## வெளி இணைப்புகள்
# http://www.cinesouth.com/cgi-bin/filmography/newfilmdb.cgi?name=hemavin%20kadhalargal

பகுப்பு:1985 தமிழ்த் திரைப்படங்கள்
பகுப்பு:டெல்லி கணேஷ் நடித்த திரைப்படங்கள்
பகுப்பு:இந்தியத் தமிழ்த் திரைப்படங்கள்
பவானி ஐ. பி. எஸ். (திரைப்படம்)

**பவானி ஐ. பி. எஸ். ** 2011 இல் வெளிவந்த தமிழ்த் திரைப்படமாகும். சினேகா நடித்த இப்படத்தை ஜி. கிச்சா இயக்கினார்.

## வெளி இணைப்புகள்
* http://www.sify.com/movies/bhavani-to-take-on-singam-puli-news-tamil-lc0rcTjghih.html 
* http://www.indiaglitz.com/channels/telugu/article/45759.html 

பகுப்பு:2011 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:பழிவாங்குதல் குறித்தான திரைப்படங்கள்
பகுப்பு:டெல்லி கணேஷ் நடித்த திரைப்படங்கள்
பகுப்பு:விவேக் நடித்த திரைப்படங்கள்
பகுப்பு:சினேகா நடித்த திரைப்படங்கள்
ஆயிரம் விளக்கு (திரைப்படம்)

**ஆயிரம் விளக்கு** (*Aayiram Vilakku*) என்பது 2011 ஆம் ஆண்டு எசு. பி. ஓசிமின் இயக்கிய இந்திய தமிழ் மொழி அதிரடித் திரைப்படமாகும். இப்படத்தில் சத்யராசு மற்றும் சாந்தனு பாக்யராசு ஆகியோர் நடித்துள்ளனர். மேலும் சனா கான், சுமன், கமல் காமராசு மற்றும் கஞ்சா கருப்பு ஆகியோர் முக்கிய வேடங்களில் நடித்துள்ளனர். எச்எம்ஐ திரைப்பட நிறுவனம் தயாரித்து சிறீகாந்து தேவா இசையமைத்த இந்தத் திரைப்படம் 23 செப்டம்பர் 2011 அன்று வெளியிடப்பட்டது.  திரைப்படம் கலவையான விமர்சனங்களைப் பெற்றது.

## நடிகர்கள்

* சத்யராஜ் 
* சாந்தனு பாக்யராஜ் 
* சனா கான் (நடிகை) 
* சுமன் (நடிகர்)
* கமல் காமராசு 
* கஞ்சா கறுப்பு 
* தம்பி ராமையா
* டெல்லி கணேஷ்
* மகாதேவன் 
* தலைவாசல் விஜய் 
* பாரதி கண்ணன்
* சுஜா வருணீ 
* தீப்பெட்டி கணேசன் 
* மீனாள் 

## மேற்கோள்கள்

## வெளி இணைப்புகள்
* http://www.behindwoods.com/tamil-movie-news-1/sep-11-02/aayiram-vilakku-sp-hosimin-13-09-11.html
* http://www.kollywoodtoday.net/news/santhanoo-sathyarajs-aayiram-vilakku-starts-rolling/ 

பகுப்பு:2011 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:மதுரைக்களத் திரைப்படங்கள்
பகுப்பு:சிறீகாந்து தேவா இசையமைத்த திரைப்படங்கள்
பகுப்பு:சத்யராஜ் நடித்த திரைப்படங்கள்
பகுப்பு:டெல்லி கணேஷ் நடித்த திரைப்படங்கள்
பகுப்பு:தலைவாசல் விஜய் நடித்த திரைப்படங்கள்
காதலர் கதை (திரைப்படம்)

**காதலர் கதை** 2011 இல் வெளிவந்த தமிழ்த் திரைப்படமாகும். விஜய்சிங் நடித்த இப்படத்தை கே. ஜமீல் இயக்கினார்.

## வெளி இணைப்புகள்
* http://entertainment.oneindia.in/tamil/movies/kathalar-kathai/cast-crew.html

பகுப்பு:2011 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:டெல்லி கணேஷ் நடித்த திரைப்படங்கள்
பகுப்பு:வடிவுக்கரசி நடித்த தமிழ்த் திரைப்படங்கள்
பகுப்பு:ராஜேஷ் நடித்த திரைப்படங்கள்
க. இராமச்சந்திரா

**க. இராமச்சந்திரா** (இறப்பு: ஏப்ரல் 26, 1976) ஈழத்துத் தமிழறிஞர். தமிழிலும், ஆங்கிலத்திலும் ஏராளமான கட்டுரைகளையும், நூல்களையும் எழுதியவர். தமிழில் செய்யுள்கள் பலவற்றை இயற்றியுள்ளார்.

## வாழ்க்கைக் குறிப்பு
இராமச்சந்திரா யாழ்ப்பாணம், நயினாதீவைப் பிறப்பிடமாகக் கொண்டவர். கதிரேசுவின் புதல்வர். பிற்காலத்தில் கொழும்பில் வாழ்ந்தார். இலங்கை அரசாங்கத் தொடருந்து சேவைப் பகுதியில் உயரதிகாரியாகப் பணியாற்றி ஓய்வு பெற்றார்.

## பத்திரிகாசிரியர்
*Religious Digest* என்ற ஆங்கில சமய இதழை ஆரம்பித்து அதன் ஆசிரியராகப் பணியாற்றினார். ஆத்மஜோதி ஆன்மிக இதழின் கௌரவ ஆசிரியராகவும் இவர் சேவையாற்றினார்.

## சமூகப் பணி
கொழும்பில் அரசப் பணியாளர்களிடையே சமய நிகழ்ச்சிகளை நடத்தினார். இரமண மகரிசியைத் தமது குருவாகக் கொண்டார். "ரமணசரணானந்தன்" என்று அழைக்கப்பட்டார். உலக சைவ மாநாடுகள் பலவற்றில் கலந்து கொண்டார்.

## எழுதிய நூல்கள்
*பகவான் சிறீ இரமண மகரிஷிகளின் அவதார மகிமையும், சன்னிதானப் பெருமையும் (1942)
*ரமணத்தியானம்
*ரமண ஸ்தோத்திர மஞ்சரி
*ஆதி சங்கரரின் அவதார மகிமையும், அவர் காட்டிய அருள் நெறியும்
*அன்னை கிருஷ்ணாபாய்
*பெரியார் தோத்திர மஞ்சரி (1948)
*பெரியார் அர்ச்சனமாலை
*சமரச ஞானக்கோவை
*உதிர்ந்த மலர்கள்
*முருகன் புகழ்மாலை
*கதிர்காமப் பதிகம் (1961)
*செல்வச் சந்நிதிப் பதிகம்
*Hinduism in a Nutshell
*In the Company of Saints
*Religions of the Tamils - Past and Present
*The message of Saint Thayumanavar
*Astrology as a Science - A Challenge to Church and Scientists

## மேற்கோள்கள்
*பூலோகசிங்கம், பொ., *இந்துக்கலைக் களஞ்சியம்*, பகுதி 1, 1990, கொழும்பு

பகுப்பு:1976 இறப்புகள்
பகுப்பு:ஈழத்து எழுத்தாளர்கள்
பகுப்பு:யாழ்ப்பாண மாவட்ட மக்கள்
வீடியோகான் டி2எச்

**வீடியோகான் டி2எச் ** (*Videocon d2h*) இந்தியாவின் பெரும் கட்டணத் தொலைக்காட்சி சேவையாளர்களில் ஒன்றாகும்.  இந்நிறுவனம் விண்ணின்று வீடு சேவைகளை வழங்கி வருகிறது. எம்பெக்-4 எண்ணிம சுருக்கத் தொழினுட்பத்தையும் எண்ணிமத் தொலைக்காட்சி பரப்புகை S2 தொழினுட்பத்தையும் பயன்படுத்தி தனது அலைவரிசைத் தொகுப்பை வழங்கி வருகிறது. 2009ஆம் ஆண்டு ஆகத்தில் தொடங்கிய இச்சேவை தனது தனித்தன்மையாக தனது சேவைக்கு அணுக்கம் தரும் செட் டாப் பாக்சை  ஒருங்கிணைத்த படிகநீர்மைத்திரை தொலைக்காட்சிப் பெட்டிகளை விற்பனைக்கு வழங்கியது.

நவம்பர் 2012இல் இதன் சந்தாதாரர்கள் 7.5 மில்லியனாக இருந்தனர்.

## வெளி இணைப்புகள்
  
* 

பகுப்பு:இந்தியத் தொலைக்காட்சி சேவை வழங்கும் நிறுவனங்கள்
மாத்தளை தேர்தல் மாவட்டம்

**மாத்தளை தேர்தல் மாவட்டம்** (*Matale electoral district*) எனப்படுவது இலங்கையின் 1978 அரசியலமைப்பின் படி அமைக்கப்பட்ட 22 தேர்தல் மாவட்டங்களில் ஒன்றாகும். இலங்கை நாடாளுமன்றம், மாகாணசபைகள் போன்றவற்றுக்கு உறுப்பினர்களைத் தெரிவு செய்வதற்காக உருவாக்கப்பட்ட ஒரு புவியியல் அலகு. இத்தேர்தல் மாவட்டம் மத்திய மாகாணத்தின் மாத்தளை நிருவாக மாவட்டத்தை மட்டும் உள்ளடக்கிய அலகாகும். 225 இருக்கைகள் கொண்ட இலங்கை நாடாளுமன்றத்திற்கு இத்தேர்தல் மாவட்டத்தில் இருந்து 5 உறுப்பினர்கள் தெரிவு செய்யப்படுகின்றனர். இம்மாவட்டத்தில் 2010 ஆம் ஆண்டில் 342,684 பேர் வாக்களிக்கத் தகுதி பெற்றனர்.

## தேர்தல் தொகுதிகள்
மாத்தளை தேர்தல் மாவட்டத்தில் அமைந்துள்ள தேர்தல் தொகுதிகள் பின்வருமாறு:
#தம்புள்ளை தேர்தல் தொகுதி
#லக்கல தேர்தல் தொகுதி
#மாத்தளை தேர்தல் தொகுதி
#இரத்தோட்டை தேர்தல் தொகுதி

## மேற்கோள்கள்

பகுப்பு:இலங்கையின் தேர்தல் மாவட்டங்கள்
இளைஞன் (திரைப்படம்)

**இளைஞன்** () 2011 இல் வெளிவந்த தமிழ்த் திரைப்படமாகும். பா. விஜய் நடித்த இப்படத்தை சுரேஷ் கிருஷ்ணா இயக்கினார். கதை, வசனம் மு. கருணாநிதி.

## நடிகர்கள்
* பா. விஜய்- கார்கி ஆரோக்கியசாமி
* மீரா ஜாஸ்மின்- மீரா தெய்வநாயகம் 
* ரம்யா நம்பீசன்- ரம்யா செட்டியார் 
* ராஜநாயகம்- சுமன்
* நமீதா- சேனா
* ஆரோக்கியசாமி என நாசர்
* வடிவேலு- ஐசக்
* கருணாஸ்- சுபீர்
* குஷ்பூ வள்ளியம்மை
* சரத்பாபு - தெய்வநாயகம் 
* ஒய்.ஜீ.மகேந்திரன் செட்டியார்
* ராஜேந்திரன்- காலியா 
* மணிவண்ணன் 
* டெல்லி கணேஷ் 
* நிழல்கள் ரவி 
* ராஜ்கபூர்
* இளவரசு 
* பாலா சிங்
* அலெக்ஸ்
* தென்னவன்
* தியாகு
* கவிதாலயா கிருஷ்ணன்
* கே.நடராஜ்

## மேற்கோள்கள்

பகுப்பு:2011 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:இந்திய நாடகத் திரைப்படங்கள்
பகுப்பு:மு. கருணாநிதி திரைக்கதை எழுதிய திரைப்படங்கள்
பகுப்பு:டெல்லி கணேஷ் நடித்த திரைப்படங்கள்
பகுப்பு:வித்தியாசாகர் இசையமைத்த திரைப்படங்கள்
பகுப்பு:குஷ்பூ நடித்த திரைப்படங்கள்
பகுப்பு:நிழல்கள் ரவி நடித்த திரைப்படங்கள்
பகுப்பு:மணிவண்ணன் நடித்த திரைப்படங்கள்
பகுப்பு:சரத் பாபு நடித்த திரைப்படங்கள்
பகுப்பு:வடிவேலு நடித்த திரைப்படங்கள்
பட்டுக்கோட்டை பெரியப்பா

**பட்டுக்கோட்டை பெரியப்பா** (*Pattukottai Periyappa*) 1994 ஆம் ஆண்டு வெளிவந்த இந்தியத் தமிழ்த் திரைப்படமாகும். விசு இயக்கத்தில் வெளிவந்த இத்திரைப்படத்தில் ஆனந்த் பாபு, மோகினி,   டெல்லி கணேஷ் மற்றும் பலர் நடித்திருந்தனர்.

## வகை
குடும்பத் திரைப்படம், சமூகத் திரைப்படம்

## கதை

வரதட்சிணைப்  பிரச்சினையால் நின்று போகிறது ஒரு பெண்ணின் திருமணம். காரணம் மாமியாரின் பேராசை.  இதை அறியும் மணமகனின் பெரியப்பா பட்டுக்கோட்டையில் இருந்து வந்து அங்கேயே  தங்குகிறார். பணத்தை விட உறவுகளும் பாசமும் முக்கியம் என்பதை அந்த மாமியாருக்குப் புரிய வைக்கிறார்.  நின்று போன திருமணம் நடந்ததா இல்லையா என்று செல்லும் கதை.

## நடிகர்கள்
* லட்சுமி - ஜான்சி 
* ஆனந்த் பாபு - பிச்சுமணியாக 
* மோகினி
* விசு - பட்டுக்கோட்டை பெரியப்பாவாக 
* விவேக் 
* ஒய். விஜயா 
* வினோதினி
* மு. வரலட்சுமி
* ஆனந்தி
* சுமதிஸ்ரீ
* இந்திரா தேவி
* மல்லேஸ்வரி
* எஸ். எஸ். சந்திரன் 
* டெல்லி கணேஷ் 
* கிருஷ்ணராவ்
* கே. கே. சௌந்தர் 
* மேலாளர் சீனா
* நடராஜன்
* சின்னி ஜெயந்த் 
* குமரிமுத்து 
* மதன் பாப் 
* கவிதாலயா கிருஷ்ணன்
* டி. வி. வரதராஜன்

## பாடல்கள்
இத்திரைப்படத்திற்கு தேவா இசையமைத்தார். அனைத்துப் பாடல்களையும் காளிதாசன் எழுதியுள்ளார்.

## மேற்கோள்கள்

## வெளி இணைப்புகள்
# http://www.cinesouth.com/cgi-bin/filmography/newfilmdb.cgi?name=pattukottai%20periappa 

பகுப்பு:1994 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:விசு இயக்கிய தமிழ்த் திரைப்படங்கள்
பகுப்பு:தேவா இசையமைத்த திரைப்படங்கள்
பகுப்பு:விவேக் நடித்த திரைப்படங்கள்
பகுப்பு:டெல்லி கணேஷ் நடித்த திரைப்படங்கள்
பகுப்பு:லட்சுமி நடித்த திரைப்படங்கள்
பகுப்பு:எஸ். எஸ். சந்திரன் நடித்த திரைப்படங்கள்
பகுப்பு:குமரிமுத்து நடித்த திரைப்படங்கள்
டிடி டைரக்ட்+

**டிடி டைரக்ட்+ ** (*DD Direct+*) இந்திய அரசின் புவிப்புறத் தொலைக்காட்சி வழங்கும் தூர்தர்சனின் எண்ணிம செய்மதித் தொலைக்காட்சி  சேவை வழங்கும் துணை நிறுவனமாகும். இதன் அலைவரிசைகள் கட்டணம் ஏதுமின்றி இந்தியாவின் பல்வேறு மொழிகளில் வழங்கப்படுகின்றன. இதன் அலைவரிசைத் தொகுப்பை கட்டுடைய அணுக்க முறைமையில் கட்டணத் தொலைக்காட்சி வழங்கும் அனைத்து கம்பிவடத் தொலைக்காட்சி சேவையாளர்களும் விண்ணின்று  வீடு சேவையாளர்களும் தங்கள் சந்தாதாரர்களுக்கு இலவசமாகவும் கட்டாயமாகவும் வழங்க வலியுறுத்தப்படுகின்றனர். இதன் அலைத்தொகுப்பில் 56 தொலைக்காட்சி அலைவரிசைகளும் 23 வானொலி அலைவரிசைகளும் உள்ளன.

## வெளி இணைப்புகள்
* DD Direct Plus DTH 
* Channel list 
* Complete Channels List with Logos 
* DD Direct Plus Website 
* Complete Channels List 

பகுப்பு:இந்தியத் தொலைக்காட்சி சேவை வழங்கும் நிறுவனங்கள்
மு. சிவலிங்கம் (கணினி தொழில்நுட்ப எழுத்தாளர்)

**மு. சிவலிங்கம்** (12 செப்டம்பர் 1951 – 13 பெப்ரவரி 2024) தமிழ்நாட்டைச் சேர்ந்த கணினி சார் தொழில்நுட்ப, மார்சிய நூல் மொழிபெயர்ப்பு எழுத்தாளர் ஆவார். இந்திய அரசின் தொலைத்தகவல் தொடர்புத் துறையில் 33 ஆண்டு காலம் பொறியாளராகப் பணியாற்றி 2007 ஆம் ஆண்டில் விருப்ப ஓய்வு பெற்ற இவர் கணிதம், தமிழ் இலக்கியம், தொழிலாளர் சட்டம், மனிதவள மேம்பாடு மேலாண்மை, கணினிப் பயன்பாட்டு அறிவியல் போன்ற பாடங்களில் முதுநிலைப் பட்டம் பெற்றவர். இவர் கணினி தொடர்பான பல்வேறு மாநாடுகளில் கலந்து கொண்டு பல ஆய்வுக் கட்டுரைகளையும் படித்துள்ளார்.

## எழுதியுள்ள நூல்கள்
### கணினி சார் நூல்கள்
#ஐகியூ தேர்வுகள் எழுதுவது எப்படி?
#டாஸ் கையேடு
#உள்ளங்கைக்குள் உலகம்
#டி’பேஸ் வழியாக சி-மொழி
#கம்ப்யூட்டர் இயக்க முறைகள் டாஸ், யூனிக்ஸ், விண்டோஸ் கையேடு
#மின்-அஞ்சல்
#வருங்கால மொழி சி#
#+1 கணிப்பொறியியல் பாடநூல் – தொகுதி 2
#+2 கணிப்பொறியியல் பாடநூல் – தொகுதி 2
#தகவல் தொழில்நுட்பம் – ஓர் அறிமுகம்
#நெட்வொர்க் தொழில்நுட்பம்
#ரெட்ஹெட் லினக்ஸ், ஓப்பன் ஆஃபிஸ் கையேடு

### மார்சிய நூல்கள்
#லுத்விக் ஃபாயர்பாக்கும் மூலச்சிறப்புள்ள ஜெர்மன் தத்துவஞானத்தின் முடிவும் (ஏங்கெல்ஸ் எழுதிய Ludwig Feuerbach and The End of Classical German Philosophy என்ற  நூலின் மொழிபெயர்ப்பு)
#கம்யூனிசத்தின் கோட்பாடுகள் (ஏங்கெல்ஸ் எழுதிய Principles of Communism என்ற  நூலின் மொழிபெயர்ப்பு)
#கம்யூனிஸ்டுக் கட்சி அறிக்கை (மார்க்ஸ், ஏங்கெல்ஸ் இருவரும் எழுதிய Communist Manifesto என்ற  நூலின் மொழிபெயர்ப்பு)
#கூலியுழைப்பும் மூலதனமும் (மார்க்ஸ் எழுதிய நூலின் மொழிபெயர்ப்பு)
#கற்பனாவாத சோஷலிசமும் விஞ்ஞான சோஷலிசமும் (ஏங்கெல்ஸ் எழுதிய Socialisme utopique et Socialisme scientifique என்ற  நூலின் மொழிபெயர்ப்பு)
 
## பங்களிப்புகள்
இவர் தமிழ்நாடு அரசு மற்றும் சில அமைப்புகளில் பொறுப்பேற்று முக்கியப் பங்களிப்புகளைச் செய்துள்ளார்.

* பாரதிதாசன் பல்கலைக்கழகத் தொலைநிலைக் கல்வி எம்சிஏ மாணவர்களுக்குக் கவுரவ ஆசிரியர் (1996-2003) 
* தமிழக அரசு பொது நூலகப் புத்தகத் தேர்வுக்குழு உறுப்பினர் (1998)
* தமிழக அரசு சுஜாதா தலைமையில் அமைத்த கலைச்சொல்லாக்கக் குழுவில் 200 சொற்கள் உருவாக்கம் (1999)
* தமிழக அரசு முனைவர் மு. ஆனந்தகிருஷ்ணன் தலைமையில் அமைத்த தகவல் தொழில்நுட்பக் கலைச்சொல்லாக்கக் குழுவில் 8000 சொற்கள் உருவாக்கம் (2000)
* மணவை முஸ்தபா வெளியிட்ட கணினிக் கலைச்சொல் களஞ்சிய அகராதி தொகுதி 1, 2 உருவாக்கத்தில் முக்கியப் பங்களிப்பு (1999, 2001)
* மைக்ரோசாஃப்ட் நிறுவனத்தின் விண்டோஸ், எம்எஸ் ஆஃபீஸ் தொகுப்புத் தமிழ் இடைமுகத்துக்கான கலைச்சொல்லாக்கம் (2003)
* தமிழக அரசின் கணிபொறியியல் பாடத்திட்டக் குழு உறுப்பினர் (2004-2005)

## மேற்கோள்கள்

## வெளி இணைப்புகள்
* மு.சிவலிங்கம் வலையகம் I

பகுப்பு:தமிழக எழுத்தாளர்கள்
பகுப்பு:தொழில்நுட்ப எழுத்தாளர்கள்
பகுப்பு:1951 பிறப்புகள்
பகுப்பு:2024 இறப்புகள்
பகுப்பு:திண்டுக்கல் மாவட்ட மக்கள்
மு. சிவலிங்கம்

**மு. சிவலிங்கம்** என்ற பெயரில் உள்ள கட்டுரைகள்:

* மு. சிவலிங்கம் (எழுத்தாளர்), தமிழக எழுத்தாளர்
* மு. சிவலிங்கம் கணினி தொழில்நுட்ப எழுத்தாளர், மார்க்சிய நூல்களின் மொழிபெயர்ப்பாளர் 
* மு. சிவலிங்கம் (இலங்கை எழுத்தாளர்)
காகித துளை கருவி

**காகித துளை கருவி** எனப்படுவது கோவைகளில் ஆவணப் பிரதிகளைக் கட்டி வைப்பதற்காக அவற்றைத் துளையிடப் பயன்படும் பொதுவான அலுவலகக் கருவி ஆகும்.

இக்கருவியை முதன்முதலில் கண்டறிந்தமை பற்றி இருவேறு புலமைரிமைகள் பதிவுசெய்யப்பட்டுள்ளன. செருமனி ஆரம்பமுதலே காகித துளை கருவியை பயன்படுத்திவருகின்றது. இதில் பிரேடிச்சு சொயேனெக்கின் (Friedrich Soennecken) தனது கண்டுபிடிப்பான *Papierlocher* (Locher) க்கு காப்புரிமையை நவம்பர் 14, 1886, பதிவுசெய்தார்.

## மேற்கோள்கள்

பகுப்பு:அலுவலகப் பயன்பாட்டுப் பொருட்கள்
பகுப்பு:கையாற்றல் கருவிகள்
பகுப்பு:செருமானியக் கண்டுபிடிப்புகள்
பகுப்பு:துளை இடுதல்
பகுப்பு:19-ஆம் நூற்றாண்டுக் கண்டுபிடிப்புகள்
விக்கிமேனியா

**விக்கிமேனியா** என்பது விக்கிமீடியா நிறுவனம் நடத்தும் விக்கிப்பீடியா, விக்சனரி போன்ற விக்கித்திட்டங்களின் பங்களிப்பாளர்கள் ஆண்டு தோறும் ஒன்று கூடும் பன்னாட்டு மாநாடு ஆகும். இம்மாநாட்டில் பல்வேறு விக்கிமீடியா நிறுவனத் திட்டங்கள், திறமூல மென்பொருள், கட்டற்ற அறிவு / உள்ளடக்கம், இவற்றோடு தொடர்புடைய சமூக, நுட்பப் புலங்கள் குறித்து கலந்துரையாடப்படுகிறது.

## அறிமுகம்

## விக்கிமேனியா 2015

விக்கிமேனியா 2015, பதினொறாவது விக்கிமேனியா கருத்தரங்கு, மெக்சிக்கோவில் உள்ள இல்டன் மெக்சிக்கோ சிட்டி ரெபோர்மாவில் 2015-ம் ஆண்டு, சூலை 15 முதல் 19 வரை நடைபெற்றது.

## சான்றுகள்

## வெளியிணைப்புகள்
*  ஒருங்கிணைப்பு விக்கி.
* விக்கிமேனியா நிகழ்படங்கள் 

பகுப்பு:விக்கிமேனியா
பகுப்பு:விக்கிமீடியா அறக்கட்டளை
மு. சிவலிங்கம் (இலங்கை எழுத்தாளர்)

**மு. சிவலிங்கம்** இலங்கையின் மலையகத்தைச் சேர்ந்த எழுத்தாளரும் அரசியல்வாதியும் ஆவார். பல சிறுகதைகளை எழுதியுள்ளார். கலாபூஷணம் பட்டம் பெற்றவர். இவர் மலையக மக்கள் முன்னணியின் முன்னாள் செயலாளரும், முன்னாள் மத்திய மாகாணசபை உறுப்பினருமாவார்.  வீரகேசரி பத்திரிகையின் பத்திரிகையாளராகப் பணியாற்றியவர். தொழிற்சங்க பத்திரிக்கையின் பொறுப்பாசிரியராக இருந்தவர். அரசபாடசாலை ஆசிரியராகக் கடமையாற்றியவர்.

## அரசியலில்
மலையக மக்கள் முன்னணி என்ற ஒரு அரசியல் கட்சியை ஸ்தாபித்தவர்களுள் முக்கியமானவர். அக் கட்சியின் செயலாளர் நாயகமாகக் கடமை புரிந்தவர். மத்திய மாகாண சபையின் பிரதி தலைவராகவும் பணி புரிந்தவர். அரசியல் காரணங்களுக்காக இரண்டு முறை சிறை சென்று திரும்பியவர்.

## கலையுலகில்

## விருதுகள்
* நான்கு முறை அரச சாகித்திய விருதுகள்
* சுதந்திர இலக்கிய அமைப்பின் விருது
* தமிழியல் விருது
* கனகசெந்திநாதன் விருது
* கலாபூஷணம் விருது
* கரிகாற்சோழன் விருது
*பேராதனைப் பல்கலைக்கழகத் தமிழ்ச்சங்கத்தின் 2023 ஆம் ஆண்டிற்கான "சங்கச் சான்றோர் விருது"

## எழுதிய நூல்கள்
* *ஒப்பாரி கோச்சி (சிறுகதைத் தொகுப்பு) (2010)*
* *மலைகளின் மக்கள் (சிறுகதைத் தொகுப்பு) (1992)*
* *ஒரு விதை நெல் (சிறுகதைத் தொகுப்பு) (2004)*
* *வெந்து தணிந்தது காலம் (சிறுகதைத் தொகுப்பு) (2013)*
* *பஞ்சம் பிழைக்க வந்த சீமை (நாவல்) (2015)* 
* *மலையகத் தமிழர் நாட்டுப்புறப் பாடல்கள்* (ஆய்வு நூல்) (2007)
* *தேயிலை தேசம் (மொழிப் பெயர்ப்பு ) (2003)*
* *சிறுவர் பண்ணைகள் (2016)*
**உயிர்* *(நாவல்) (2018)*

## மேற்கோள்கள்

## வெளி இணைப்புகள்

*www.musivalingam.com
*முகநூல் (Facebook) 

பகுப்பு:1950 பிறப்புகள்
பகுப்பு:ஈழத்து எழுத்தாளர்கள்
பகுப்பு:இலங்கை அரசியல்வாதிகள்
பகுப்பு:இலங்கை மலையகத் தமிழ் அரசியல்வாதிகள்
பகுப்பு:வாழும் மக்கள்
இரத்தினபுரி தேர்தல் மாவட்டம்

**இரத்தினபுரி தேர்தல் மாவட்டம்** (*Ratnapura electoral district*) எனப்படுவது இலங்கையின் 1978 அரசியலமைப்பின் படி அமைக்கப்பட்ட 22 தேர்தல் மாவட்டங்களில் ஒன்றாகும். இலங்கை நாடாளுமன்றம், மாகாணசபைகள் போன்றவற்றுக்கு உறுப்பினர்களைத் தெரிவு செய்வதற்காக உருவாக்கப்பட்ட ஒரு புவியியல் அலகு ஆகும். இத்தேர்தல் மாவட்டம் சபரகமுவா மாகாணத்தின் இரத்தினபுரி நிருவாக மாவட்டத்தை மட்டும் உள்ளடக்கிய அலகாகும். 225 இருக்கைகள் கொண்ட இலங்கை நாடாளுமன்றத்திற்கு இத்தேர்தல் மாவட்டத்தில் இருந்து 10 உறுப்பினர்கள் தெரிவு செய்யப்படுகின்றனர். இம்மாவட்டத்தில் 2010 ஆம் ஆண்டில் 734,651 பேர் வாக்களிக்கத் தகுதி பெற்றனர்.

## தேர்தல் தொகுதிகள்
இரத்தினபுரி தேர்தல் மாவட்டத்தில் அமைந்துள்ள தேர்தல் தொகுதிகள் பின்வருமாறு:
#பலாங்கொடை தேர்தல் தொகுதி
#எகலியகொட தேர்தல் தொகுதி
#கலவானை தேர்தல் தொகுதி
#கொலன தேர்தல் தொகுதி
#நிவித்திகலை தேர்தல் தொகுதி
#பெல்மதுளை தேர்தல் தொகுதி
#இறக்குவானை தேர்தல் தொகுதி
#இரத்தினபுரி தேர்தல் தொகுதி

## மேற்கோள்கள்

பகுப்பு:இலங்கையின் தேர்தல் மாவட்டங்கள்
*
சபாஷ் சரியான போட்டி

**சபாஷ் சரியான போட்டி** 2011 இல் வெளிவந்த தமிழ்த் திரைப்படமாகும். ஜெயராம் நடித்த இப்படத்தை வேணு அர்விந்த்  இயக்கினார்.

## வெளி இணைப்புகள்
* http://entertainment.oneindia.in/tamil/movies/sabash-sariyana-potti/cast-crew.html

பகுப்பு:2011 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:டெல்லி கணேஷ் நடித்த திரைப்படங்கள்
பகுப்பு:தமன் இசையமைத்த தமிழ்த் திரைப்படங்கள்
பகுப்பு:ஜெயராம் நடித்த திரைப்படங்கள்